钦定古今图书集成/方舆汇编/职方典/第1526卷 > 《武侯祠》前人
## 钦定古今图书集成/方舆汇编/职方典/第1526卷 > 《武侯祠》前人

隔水樵渔亦几家，缘冈石径入溪斜。松林晚映千峰
雨，枫叶秋连万树霞。渐觉形骸忘物外，未妨游乐在
天涯。频来不用劳僧榻，已借汀鸥一席沙

又　　　　　　　　　　　　　《前人》：

落日红波动客衣，水南绿竹见岩扉。渔人收网舟初
集，野老忘机坐未归。渐觉林间栖翼乱，愁看天北暮
云飞。年年岁晚常为客，闲杀西湖旧钓矶。